Hér er farið yfir mikilvæg atriði sem gott er fyrir ökumenn bifreiða að hafa í huga : Ýmis ákvæði eru í umferðarlögunum um hjólreiðar . Í lögunum eru ákvæði er varða snjalltæki og bann við notkun þeirra gert skýrt , jafnt fyrir ökumenn vélknúinna ökutækja sem og fyrir hjólreiðamenn . Hjólreiðamaður kemst ekki eins hratt og sá sem ekur bifreið og því er mikilvægt að ökumenn horfi vel fram fyrir sig og séu þess viðbúnir að hægja för . Hjólandi vegfarendur hafa fullan rétt á að vera á akbrautum . Ekki er þó mælt með því að hjólað sé á akbrautum þar sem umferð er hröð ( ef annar valkostur er í boði ) . Ökuhraði Bílstjóri ber mikla ábyrgð gagnavart öðrum vegfarendum og hann verður því að haga akstri og hraða þannig að öryggi allra vegfarenda sé sem best tryggt . Ekið framúr hjólandi Þegar ekið er framúr hjólandi þarf að víkja tímanlega út til hliðar til að bílstjórar fyrir aftan sjái hjólreiðamanninn . Gefa þarf nóg pláss , bil milli bíls og hjóls á ekki að vera minna en 1,5 metrar eða faðmbreidd . Þegar hjólrein er þveruðÖkumaður sem ætlar að beygja þvert á hjólarein skal veita umferð hjólreiðamanna á reininni forgang . Ef ekið er í ytri hring þarftu að gæta að forgangi hjólreiðamanns sem getur verið staðsettur í innri hringnum . Það er hættulegt að taka framúr hjólandi í beygju á einu og sömu akreininni hvort sem það er í hringtorgi eða annarstaðar . Varúð við innkeyrslur Þegar bíl er ekið út úr innkeyrslu yfir gangstíg þarf að gæta bæði að umferð um gangstíginn og á akbrautinni . Farsíma - og snjalltækjanotkun skerðir athygli Samkvæmt umferðarlögum er óheimilt að nota farsíma , snjalltæki eða önnur raftæki sem truflað geta aksturinn . Þetta gildir jafnt fyrir ökumenn vélknúinna ökutækja sem og fyrir hjólreiðamenn . Mörg slys í umferðinni eru rakin til þess að ökumenn eru með skerta athygli sökum þess að þeir eru að tala í síma . Mörg óhöpp og slys hafa orðið vegna þess að beygt er skyndilega í veg fyrir hjólreiðamann sem jafnvel er nýbúið að taka fram úr . Í mörgum tilvikum gerist þetta vegna þess að ökumaður var upptekinn við að tala í síma .